6 mense dood in skietvoorval in Duitsland | Netwerk24
6 mense dood in skietvoorval in Duitsland
24 Januarie 2020 15:57
Verskeie mense is dood en talle beseer ná 'n skietery in 'n Duitse dorpie.
Volgens die Duitse nuuswebtuiste Focus Online het die polisie bevestig dat ses mense dood is toe 'n man in die dorp Rot am See, noordoos van Stuttgart in die federale staat Baden-Württemberg, op hulle losgebrand het. Nog 'n Duitse nuusblad, Der Spiegelberig 'n verdagte is reeds in hegtenis geneem.
Sky News berig die polisie het 'n groot veiligheidsoperasie van stapel gestuur tydens die skietery. Volgens die Engelse nuusdiens het die polisie gesê dat die voorval moontlik met 'n persoonlike verhouding verband hou.